Musa Ali

Musa Ali mendia (Ricardo Hernani, Andoni Gorostiaga: Atlas de los techos de estados e islas del mundo, Pyrenaica, Bilbo, 2008) Djibuti, Eritrea eta Etiopia biltzen diren lekua da. Hiru estatu hauetan sakabanatuta bizi den afar herriaren lurraldeko punturik altuena da eta Djibutikoa ere bai. Estratosumendia da.

 Izenak 
Izen beraren hainbeste aldaera topa daitezke. Mendiaren izen osoa jatorrizko hizkuntzan (afarreraz alegia) Musa' Ali-Ale da; "Musa bere mendian" esan nahi du. Ale izen generikoa da, "mendi" esanahiaz. Dialektoen arabera Musa' Qali-Qale ere deitzen zaio. "Musa" pertsona-izena da: Musa al-Kazim xiien zazpigarren profeta daDidier Morin: Mūsa’álli artikulua in Dictionnaire historique afar (1288-1982), Karthala Editions, 2004.. Etiopian Musa edo Moussa Ali TeraraAdibidea webgune honetan. (terara=mendia amhareraz) erabiltzen dira mendi honetarako.

Djibuti kolonizatu zuten frantsesek generikorik gabe izendatzeko joera izan dute baina grafia-dantza suertatu da: Moussa 'Ali IGNko Djibouti mapan., Mussa Ali, Moussa Ali, Mousa Ali, Moussa Alli, Mousa Alli, Mussa-Ali edo Musa Ali beraSinonimoak Global Volcanism Program webgunean.Nazio Batuen Segurtasun Kontseiluak ingelesez Mount Musa Ali erabiltzen du. Ikus 2. or..

 Geografia 
Rift Haran Handiaren iparraldean dago.

Hirumuga da estatuei begira; banaketa administratibo hauetan kokatuta dago:
 Hego-ekialdean Djibutiko Tadjourah Eskualdea. Ez oso urrun 'Assa Gaila hiria dago.
 Iparraldean Eritreako Debubawi Keyih Bahri zoba edo eskualdea. Ipar-mendebaldean Dese (Etiopia) eta Assab Eritreako portua lotzen dituen errepidea dago.
 Hego-mendebaldean Etiopiako Afar eskualdea. Manda-Inakir sumendia du auzokide norabide honetan, Etiopia-Djibuti mugan.

Aldiz, hiru aldeetatik afar herria bizi da.

 Kokapen estrategikoa 
Bere kokapen geoestrategikoagatik estatuen arteko ika-miken lekukoa da; Eritrea 2008ko ekainean Djibutiko lurretan sartu zen eta borroketan soldadu djibutiar asko hil ziren, Etiopiak mendian base militar berria eraiki eta irismen luzeko artilleria instalatu zuen urte bereko apirilean eta Frantziako armadak ere (ikus artikuluaren argazkia) presentzia du Djibuti bere kolonia-ohianEstatuen arteko tentsioa albiste Nazio Batuen Segurtasun Kontseiluaren webgunean.Eritrearren ikuspegia webgune honetan.. Estatu hauen arteko mugak eztabaidagai badaude ere, hiruren topalekua Musa Ali mendia zela adostu zuten; hala ere, Eritreak Etiopiak mendia okupatu zuela salatu zuenAlbistea Afrol.com webgunean..

Estatuen arteko gatazkez gain, Djibutiko gobernuak oposizioko alderdietako kideak direlakoan eskualdeko afar herrikoak zigortu ditu eta hilketak burutzeaz salatu duteJazarpenaren berri AFASPAren webgunean..

Egoera horrek eta eremuko baldintza gogorrek (basamortua da) mendira hurbiltzen direnak oso gutxi izatea dakarte.

 Sumendia 
Estratosumendia da eta azken erupzioa Holozenoan eman zelakoan daude ikertzaileak, ez baita ezaguna; noiz sortu zen ere ez dakigu. Sumendiaren tontorra erriolitazko laba isuriak dituen galdara batek zatitzen duIkus loturetan Global Volcanism Program.. Bere sumendi-kodea 0201-123 da.

 Bibliografia 
  Didier Morin: Dictionnaire historique afar (1288-1982), Karthala Editions, 2004, 

 Erreferentziak 

 Ikus, gainera 
 Afarrera
 Djibuti

 Kanpo estekak 
  Mendiaren inguruko argazki sorta eta komentarioak.
  Musa Ali Global Volcanism Program webgunean.
  Mendia Peakbaggerren.
  Volcano live webgunean.

Kategoria:Afrikako sumendiak
Kategoria:Djibutiko geografia
Kategoria:Eritreako mendiak
Kategoria:Etiopiako mendiak
Kategoria:Muga hirukoitzak
Kategoria:Rift sumendiak
Kategoria:Geruza-sumendiak
Kategoria:Holozenoko estratosumendiak